Limba franceză
Limba franceză ("le français", "la langue française") este o limbă romanică pe un substrat galic și un adstrat franc care a suferit o dezvoltare proprie, organizată de către grupuri de intelectuali (precum Pléiade) sau de instituții (precum Academia franceză). Ea aparține familiei de limbi galo-romanice; chiar dacă în Franța sunt vorbite o multitudine de limbi (numite în general „dialecte”, împărțite în două mari familii, limbi nordice ("langues d'Oïl") și limbi sudice ("langue d'oc"), cele care aparțin familiei occitano-catalană), franceza, limba de la curte, este o sinteză după literatura tuturor, în principal a celor nordice; franceza nu este în orice caz rezultatul promovării unui singur „dialect”, după cum spune numele "francien", care arată că se vorbește despre Île-de-France, acesta este doar un mit.